ประจำเดือนมาวันที่ 17/11/63 มี พสพ ไม่ป้องกัน ปล่อยใน วันที่ 28/11/63 แล้วซื้อยาคุมฉุกเฉินแบบเม้ดเดียวมากิน มีประจำเดือนมา วันที่ 4/12/63-8/12/63 หลังจากนั้นก็ มี พสพ กับแฟนแบบไม่ป้องกัน (อยากมีลูก) ก่อนหน้านี้ตรวจฉี่แล้วขึ้นขีดเดียว (ตรวจวันที่ 10/1/64) จนถึงวันนี้ 18/1/64 ประจำเดือนก็ยังไม่มา แต่มีอาการเหมือนคนท้อง อยากทราบว่ามีโอกาสท้องไหมคะ
สวัสดีค่ะ หากประจำเดือนมาวันที่ 17 พ.ย. แล้วได้มีเพศสัมพันธ์วันที่ 28 พ.ย. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป ยาก็จะช่วยป้องกันการตั้งครรภ์ได้ประมาณหนึ่งสำหรับเลือดที่ออกในวันที่ 4-8 ธ.ค. น่าจะเป็นเลือดที่เกิดจากผลของยาคุมฉุกเฉิน ไม่น่าใช่ประจำเดือน เพราะไม่ใช่ช่วงวันที่ที่ประจำเดือนจะมา อย่างไรก็ตาม การมีเลือดออกมา ก็แสดงว่าไม่น่ามีการตั้งครรภ์เกิดขึ้นหลังจากนั้น หากได้มีเพศสัมพันธ์อีกโดยไม่ป้องกัน ก็จะมีโอกาสตั้งครรภ์ได้ ส่วนการตรวจหาการตั้งครรภ์ในวันที่ 10 ม.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์จากการมีเพศสัมพันธ์ในช่วง 2 สัปดาห์ก่อน แต่หากยังไม่ถึง 2 สัปดาห์นับจากที่ได้มีเพศสัมพันธ์ครั้งสุดท้ายไป ก็ถือว่าเร็วไปที่อาจตรวจพบได้ ดังนั้น ก็อาจต้องลองตรวจซ้ำดูอีกครั้งค่ะ หากยังตรวจไม่พบ การที่ประจำเดือนยังไม่มา ก็อาจเกิดจากผลของยาคุมฉุกเฉินได้ หรือมีปัจจัยอื่นๆ ร่วม ทั้งนี้ หากต้องการที่จะตั้งครรภ์ ก็ให้มีเพศสัมพันธ์เป็นประจำสม่ำเสมอไปเรื่อยๆ การตั้งครรภ์ก็น่าจะเกิดขึ้นได้ในที่สุดค่ะ